वार्ड 2 की बस्ती को सीवरेज की मुख्य लाइन से जोड़ने का कार्य किया शुरू
कांग्रेससत्ता के दौरान खरखौदा में जो सीवरेज लाइन दबाई गई थी, उसमें खूब खामियां मिली, जिसके चलते आज तक सीवरेज लाइन विधिवत नहीं हो पाई है। इसी चरण में जन स्वास्थ्य विभाग ने वार्ड संख्या 5 रेस्ट हाऊस के पीछे वाली कॉलोनी को सीवरेज लाइन से जोड़ने का काम शुरू कर दिया है। ताकि शहर में पानी निकासी व्यवस्था भी विधिवत हो सके और सीवरेज लाइन भी व्यापक ढंग से दबाई जा सके।
उपमंडल कार्यालय रेस्ट हाऊस के बीच से गुजरने वाला रास्ता जो कि वार्ड संख्या 2 की बस्ती में जाता है, उस बस्ती को अभी तक सीवरेज की मुख्य लाइन से नहीं जोड़ा गया था। जिसकी बार-बार मांग की जा रही थी। अब जन स्वास्थ्य विभाग के अधिकारियों ने बस्ती को सीवरेज लाइन से जोड़ने का काम शुरू कर दिया है।
जेई गुलशन का कहना है कि जिन गलियों में पहले सीवरेज लाइन नहीं दबाई गई थी, उन गलियों को सीवरेज लाइन से जोड़ा जा रहा है। जिन वार्डों का लिंक मुख्य सीवरेज लाइन से नहीं हुआ था, उनका लिंक भी जोड़ा जा रहा है। सीवरों के सभी मेनहोल की सफाई मशीनों के माध्यम से कराई जा रही है। ताकि शहर की सभी गलियों को मानकों के मुताबिक सीवरेज लाइनों से जोड़ा जा सके।
खरखौदा .वार्ड 2 की बस्ती में सीवरेज लाइन दबाते जन स्वास्थ्य विभाग के ठेकेदार।
hin_Deva hin_Deva hin_Deva hin_Deva bho_Deva